**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinski načelnik**

KLASA: 402-08/17-02/01

URBROJ: 2176/10-01-17-01

Hrvatska Dubica, 19.01.2017. godine

Na temelju članka 34. Statuta Općine Hrvatska Dubica („Službeni vjesnik“ broj: 7/13), članka 8. Pravilnika o financiranju udruga iz proračuna Općine Hrvatska Dubica („Službeni vjesnik“ broj: 51/16) i Odluke o utvrđivanju aktivnosti udruga od interesa za opće dobro i njihovom financiranju iz proračuna Općine Hrvatska Dubica („Službeni vjesnik“ broj: 51/16) općinski načelnik Općine Hrvatska Dubica, donosi

O D L U K U

o raspisivanju i provedbi Javnog natječaja za financiranje

projekata i programa udruga iz Proračuna Općine Hrvatska Dubica

tijekom 2017. godine

Članak 1.

Raspisat će Javni natječaj za financiranje projekata i programa udruga građana iz sredstava Proračuna Općine Hrvatska Dubica za 2017. godine (u nastavku: Javni natječaj).

Javni natječaj, sa cjelokupnom natječajnom dokumentacijom, te Pravilnik o financiranju udruga iz proračuna Općine Hrvatska Dubica („Službeni vjesnik“ broj: 51/16) i Odluka o utvrđivanju aktivnosti udruga od interesa za opće dobro i njihovom financiranju iz Proračuna Općine Hrvatska Dubica („Službeni vjesnik“ broj: 51/16) objavit će se na mrežnoj stranici Općine Hrvatska Dubica, [www.hrvatska](http://www.hrvatska)-dubica.hr i oglasnoj ploči Općine Hrvatska Dubica.

Prihvatljivi prijavitelji utvrđeni su odredbom članka 1. Pravilnika o financiranju udruga iz Proračuna Općine Hrvatska Dubica („Službeni vjesnik“ broj: 51/16).

Članak 2.

Utvrđuje se dokumentacija za provedbu Javnoga natječaja koja obuhvaća:

- odluku o načinu raspodjele raspoloživih sredstava namijenjenih financiranju programa i projekata koje u određenom području provode udruge,

- tekst natječaja,

- upute za prijavitelje,

- obrasce za prijavu programa ili projekta i to: obrazac A, obrazac B i obrazac C,

- popis priloga koje je potrebno priložiti uz prijavu,

- obrazac za ocjenu kvalitete/vrijednosti programa ili projekta,

- izjavu o nepostojanju dvostrukog financiranja,

- prijavitelji koji nisu registrirani na području Općine Hrvatska Dubica, a smatraju se prijaviteljima, sukladno odredbi članka 1. Pravilnika o financiranju udruga iz proračuna Općine Hrvatska Dubica („Službeni vjesnik“ broj:51/16), uz prethodno navedenu dokumentaciju dužni su dostaviti i popis korisnika s prebivalištem na području Općine Hrvatska Dubica.

Članak 3.

Ukupni iznos raspoloživih sredstava iznosi 125.000,00 kuna.

Članak 4.

Područja financiranja utvrđena su Odlukom o utvrđivanju aktivnosti udruga od interesa za opće dobro i njihovom financiranju iz Proračuna Općine Hrvatska Dubica („Službeni vjesnik“ broj: 51/16).

Članak 5.

Javni natječaj objavit će se 23.01.2017. godine na mrežnoj stranici i oglasnoj ploči Općine Hrvatska Dubica, a ostaje otvoren 30 dana od dana objave istoga na mrežnoj stranici Općine Hrvatska Dubica.

Pripremu javnoga natječaja i natječajne dokumentacije, te provedbu javnoga natječaja u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15), Pravilnikom o financiranju udruga iz Proračuna Općine Hrvatska Dubica („Službeni vjesnik“ broj: 51/16) i Odlukom o utvrđivanju aktivnosti udruga od interesa za opće dobro i njihovom financiranju iz Proračuna Općine Hrvatska Dubica („Službeni vjesnik“ broj: 51/16) i drugim propisima provodi Povjerenstvo za provedbu natječaja, kao nezavisno stručno ocjenjivačko tijelo koje imenuje općinski načelnik.

Članak 6.

Utvrđuje se tekst javnoga natječaja i pripadajućih obrazaca koji su sastavni dio ove Odluke.

Članak 7.

Ova Odluka stupa na snagu danom donošenja, a objavit će se na mrežnoj stranici i oglasnoj ploči Općine Hrvatska Dubica.

OPĆINSKI NAČELNIK

Tomislav Mateljak